«Ոսկե ծիրան» 15-րդ փառատոնի հյուրերի շարքում է նաև ամերիկացի ռեժիսոր Շոն Բեյքերը: Բեյքերի հետ այսօր տեղի ունեցավ հանդիպում-զրույց. ռեժիսորի խոսքով՝ իր ֆիլմաշխարհ մուտքը հեշտ չի եղել: Բեյքերը մորն է պարտական՝ կինոյի ոլորտ մտնելու համար: Վերջինս հիշեց, որ առաջին անգամ 6 տարեկանում մայրը ձեռքը բռնած տարել է տեղական գրադարան, որտեղ տեսահոլովակներ էին ցուցադրում: «Տեսահոլովակներից մեկն ինձ շատ հետաքրքրեց, ես տպավորված էի ու հաջորդ առավոտ ծնողներիս ասացի, որ ես էլ եմ ուզում կինո նկարել: Այդպես սկսեց իմ՝ ընտանիքիս չարչարելու փորձերը: Ես բոլորին ստիպում էի, որ խաղան իմ «ֆիլմերում», հատկապես՝ քրոջս, ով համբերատար տանում էր իր դերը: Այդպես էլ հասա Նյու Յորք՝ սովորելու»,-ասաց ռեժիսորը: